**ПОКАНА**

КЪМ ЮРИДИЧЕСКИ ЛИЦА С НЕСТОПАНСКА ЦЕЛ ЗА

ОБЩЕСТВЕНОПОЛЕЗНА ДЕЙНОСТ ЗА УЧАСТИЕ В СЪСТАВА НА

КОМИТЕТА ЗА НАБЛЮДЕНИЕ НА

ПРОГРАМА „ТЕХНИЧЕСКА ПОМОЩ“ 2021-2027 Г.

1. В изпълнение на разпоредбите на чл. 13, ал. 3, т. 11 и ал. 4 от Постановление № 302 на Министерския съвет от 29.09.2022 г. *за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 – 2027 г*. (ПМС №302/2022 г.) Управляващия орган на Програма „Техническа помощ“ (УО на ПТП) – дирекция „Добро управление“ в Администрацията на Министерския съвет, открива процедура за определяне на представители на **юридически лица с нестопанска цел за общественополезна дейност**, които да участват в работата на Комитета за наблюдение (КН) на ПТП.

На основание § 4, т. 8 от Заключителните разпоредби на ПМС №302/2022 г. функциите на КН на Оперативна програма „Добро управление“ за програмния период 2014 *–* 2020 г. ще се изпълняват от КН на ПТП за програмния период 2021 – 2027 г.

В тази връзка УО на ПТП отправя покана към следните групи **юридически лица с нестопанска цел за общественополезна дейност (ЮЛНЦ)**:

* организации, работещи в сферата на защита на основните права, равенството между мъжете и жените, недискриминацията и равните възможности;
* организации, работещи в сферата на социалното включване и интегрирането на маргинализираните групи;
* организации, работещи в сферата на опазване на околната среда;
* организации, работещи в сферата на образованието, науката и културата;
* организации, работещи в сферата на политики за развитие, включително на регионално и местно ниво.
1. ЮЛНЦ за общественополезна дейност от посочените по-горе групи, желаещи да участват в избора, трябва да отговарят на общите критерии, определени в чл. 15, ал. 1 и ал. 2 от Постановление № 302 на Министерския съвет от 29.09.2022 както следва:
* да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на общественополезна дейност най-малко 2 години преди датата на подаване на заявление за участие в процедурата за избор;
* да са действащи и да извършват дейност за постигане на целите си не по-малко от 2 години към датата на подаване на заявление за участие в процедурата за избор;
* да имат опит в разработването, изпълнението, мониторинга или оценката на стратегии, програми или политики;
* да имат опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, съфинансирани със средства от Европейския съюз;
* да **не** членуват в национално представителните организации на работниците и служителите и на работодателите, както и в национално представителните организации на и за хората с увреждания.
1. **В срок до 15 ноември 2022 г., 17:30 часа,** всяко заинтересовано ЮЛНЦ за общественополезна дейност от посочените по-горе групи **може да подаде писмено заявление за участие в избора** на електронна поща TAP-com@government.bg.

Заявлението се подписва от законния представител на ЮЛНЦ с квалифициран електронен подпис или със саморъчен подпис на хартиен носител. Когато заявлението е подписано на хартиен носител, върху подписа на законния представител се поставя печат на ЮЛНЦ и се изпраща сканирано копие на документа.

1. Писмените заявления за участие се подават по приложения образец към тази покана.
2. Всяко заинтересовано ЮЛНЦ за общественополезна дейност от посочените по-горе групи **може да подаде само едно заявление** за участие в избора.
3. Към заявлението се прилагат следните документи:
* удостоверение за актуално състояние, издадено от компетентния съд, когато юридическото лице не е вписано в Регистъра на юридическите лица с нестопанска цел към Агенцията по вписванията;
* списък с описание на изпълняваните проекти, програми и/или дейности, съгласно чл. 15, ал. 1, т. 3 и т. 4 от ПМС № 302/2022 г., както и документи, доказващи изпълнението им;
* декларация за обстоятелствата по чл. 15, ал. 1, т. 2 и ал. 2 от Постановление № 302 на Министерския съвет от 29.09.2022 г. (съгласно приложения образец към тази покана).
1. **В срок до 10 работни дни** след изтичане на срока по т. 3, ЮЛНЦ за общественополезна дейност от посочените по-горе групи, които са подали заявление в срок и отговарят на посочените критерии по чл. 15, ал. 1 и ал. 2 от ПМС № 302/2022 г. (посочени и в т. 2 от тази покана), ще бъдат уведомени и **поканени да излъчат** един общ представител на съответната група ЮЛНЦ за общественополезна дейност за основен член и до трима представители за резервни членове.
2. **В срок до 10 работни дни** от получаване на поканата по т. 7 ЮЛНЦ **писмено уведомяват за излъчените представители**, като представят доказателства за общото им одобрение, както и документи, доказващи обстоятелствата по чл. 15, ал. 4 от ПМС № 302/2022 г. по отношение на представителите (определените основен член и до трима резервни членове).

Всеки от представителите следва да отговаря на следните условия:

* да не е осъждан за престъпление с влязла в сила присъда, освен ако е реабилитиран;
* да има минимум 2 години опит в сферата на дейност на ЮЛНЦ, за чийто представител е номиниран;
* да има опит в разработването, изпълнението, мониторинга или оценката на Националната стратегическа референтна рамка, Споразумението за партньорство, програми или проекти, финансирани със средства от Европейския съюз;
* да е служител или да е член на върховен орган или на управителен орган на някое от поканените юридически лица с нестопанска цел за общественополезна дейност.
1. До предоставянето на документите по т. 8 съответният основен член или резервен член не може да бъде включен поименно в заповедта за определяне на състава на Комитета за наблюдение на Програма „Техническа помокщ“ 2021- 2027 г. и не може да участва в заседанията и вземането на решения от КН на ПТП.

**ПРИЛОЖЕНИЯ:**

* 1. Заявление за участие (образец);
	2. Декларация (образец);
	3. Списък с описание на изпълняваните проекти, програми и/или дейности (образец).